EFF weier Sanef-vergadering ná aanval op joernaliste | Maroela Media
Maroela Media het vroeër berig Sanef wou 'n vergadering met Malema en die party se uitvoerende beamptes belê ná hy lede van die EFF aangehits het om "beslissend teen verslaggewers op te tree". Hy het selfs 'n paar joernaliste op die naam genoem toe hy die skare buite die Zondo-kommissie se verhore toegespreek het.
Een van die verslaggewers, wie se naam Malema genoem het, is in 'n winkelsentrum fisies aangerand en ander is op sosiale media geteister.
Godrich Gardee, sekretaris-generaal van die EFF, het Dinsdag skriftelik aan Sanef gesê die party se "skedule is volgepak met vergaderings en aktiwiteite tot en met die verkiesing". Die verkiesing sal na verwagting in Mei 2019 plaasvind.
Mbuyiseni Ndlozi, nasionale woordvoerder van die EFF, het tydens minstens twee radio-onderhoude en op nasionale televisie gesê die EFF is bereid om met Sanef te vergader. Ná Sanef Saterdag aangekondig het dat hy 'n vergadering met die EFF sal belê, het Malema op Twitter geskryf hy is bereid om met die organisasie te vergader, "op voorwaarde dat julle nie rassistiese goed soos hierdie wit jong seun Adriaan Basson saambring nie".
Basson is Sanef se tesourier en sou deel gevorm het van die Sanef-afvaardiging wat met die EFF vergader.
"Ons erken Malema se reg om die media te kritiseer, maar ons is uiters besorg oor die dreigemente en intimidasie van individuele joernaliste – gewoonlik vroue – wat krities oor die EFF berig en die impak wat dit op nuuskamers mag hê," het Mahlatse Mahlase, voorsitter van Sanef, in 'n verklaring gesê. "'n Vergadering met die EFF se leierskap is die eerste stap in Sanef se reaksie op hierdie dreigemente en ons glo dit is absoluut noodsaaklik voor die verkiesing."
Mahlase het gesê Sanef sal regsadvies inwin oor moontlike stappe om verslaggewers teen 'n geboelie en intimidasie deur politici te beskerm. "Ons raadsvergadering het bepaal dat verslaggewers vry is om perskonferensies of politieke byeenkomste te verlaat as hulle bedreig voel. Ons moedig verslaggewers aan om hul kollegas te ondersteun deur ook die betrokke perskonferensies en byeenkomste te verlaat."
Mahlase het bygevoeg Sanef neem kennis dat die EFF beplan om spesifieke mediaorganisasies, soos die Sunday Times, van hul byeenkomste te verban. "Ons het vroeër met die EFF vergader toe hulle ANN7 verban het en 'n beroep op hulle gedoen om dié verbod terug te trek. Ons veroordeel die besluit om verslaggewers van die Sunday Times te verban."
Die Verenigde Nasies se Algemene Vergadering het in 2017 'n resolusie goedgekeur waar ledestate (insluitend Suid-Afrika) eensydig "alle aanvalle en geweld teen verslaggewers en mediawerkers" veroordeel.
eff praat met twee monde, net soos slang tonge, ge-split
Dit is belaglik. Die media het self die EFF gebou deur uitermatige dekking. Al wat nodig is, is om op te hou om die EFF media spasie te gee en hulle sal gou gou agterkom. Vraag is maar eintlik hoekom die monster toegelaat word om elke dag voorblad nuus te maak…
Die media het malema op die toring geplaas waar hy is en hulle kan slegs hulself blameer. Die pen is magtiger as die swaard. As die media nie dit tot hul beskikking gebruik, is hulself skuldig. En ja, dit is verstaanbaar dat die koerante wat uitgesonder word om oor die eff verslag te lewer, daarvan gebruik sal maak. Dit behoort 'n weg te wees waarin dit bespreek kan word tussen medias en hulle kan, as hulle saamwerk, die eff doodswyg.
Malema is 'n maaksel van die media!!!
Sonder die breindood, sensasiehonger, publisiteit wat die media GRATIS aan Malema gegee het, sou hy baie laer mediaprofiel gehad het.
Nou het die media se aanvanklike klein rooi 'Mickey mouse' bevelvoerdertjie ontaard in 'n walglike Frankenstein monster wat sy maker (media) teister.
Wat gaan die media nou maak met hulle monster?
Prik sy ballon …. deur hom te ignoreer!!!
GEEN PUBLISITEIT AAN DIE EFF!!!
SWYG HULLE DOOD!!!
Om met 'n 'fool' te redeneer maak twee. Gaan doen aansoek by die polisie vir persoonlike VIP beskerming soos die hanswors.